b'\n_START_ARTICLE_\nArmstrong Whitworth Siskin\n_START_SECTION_\nZgodovina\n_START_PARAGRAPH_\nPrvi model letala Siskin je za\xc4\x8del nastajati leta 1921 in je bil predelana razli\xc4\x8dica lovca Siddeley S.R.2 Siskin iz leta 1919. Po tem, ki je Siddeley prenehal izdelovati letala, je licenco prevzelo podjetje W G Armstrong Whitworth & Co Ltd. in za\xc4\x8delo izdelovati predelano in posodobljeno verzijo lovca pod istim imenom. Postal je prvi britanski lovec, ki je imel kovinsko ogrodje in tudi krila. Prvi prototip je poletel leta 1922, prva letala, ki so jih za\xc4\x8deli izdelovati pa so bile dvosede\xc5\xbene razli\xc4\x8dice \xc5\xa1olskih letal. Kasneje so izdelali \xc5\xa1e enosede\xc5\xbene lovce, ki so jih kmalu poslali v enote RAF._NEWLINE_Kasneje so letalo, ki so ga izdelovali do leta 1925 ve\xc4\x8dkrat predelali in nekaj primerkov (razli\xc4\x8dnih razli\xc4\x8dic) prodali tudi v tujino. Nekaj primerkov letal je v enotah do\xc4\x8dakalo drugo svetovno vojno, vendar v njej ni imelo velike vloge, saj je bilo ob za\xc4\x8detku konflikta \xc5\xbee zastarelo. Uporabljali so ga predvsem kot izvidni\xc5\xa1ko letalo.'